1912. aastal osales Johannson esimesel kohalikul võidusõidul Tallinn-Märjamaa-Tallinn. Ainsa eestlasest osavõtjana õnnestus tal võistlus võita. Järgnevad keerulised ajad ei andnud autospordile võimalust õide puhkeda ja alles iseseisva riigi  tekkides hakkasid autoühendused korraldama mitmesuguseid võidusõite. Johannsonist sai autovõidusõidu dominant. Tal oli küll piisavalt konkurente, nende hulgas tema vennad, kellele tuli vahel allagi vanduda, kuid üldiselt oli ta teistest üle. Spordi nimel oli Johannson valmis riskima - tema sõidustiil ei olnud kõige puhtam -, mistõttu külastas ta tihti kraave ja mõlkis masinat.